ປຊຊ. ທ່ານ ສົມດີ ດວງດີ ຮອງນາຍົກລັດຖະມົນຕີ ລັດຖະມົນ ຕີກະຊວງການເງິນໄດ້ຂຶ້ນສະ ເໜີຮ່າງກົດໝາຍວ່າ ດ້ວຍພາສີ (ສະບັບປັບປຸງ) ຕໍ່ກອງປະຊຸມສະໄໝສາມັນເທື່ອທີ 9 ຂອງສະພາແຫ່ງຊາດ ຊຸດທີ VIII ໃນວັນທີ 29 ມິຖຸນານີ້ ໂດຍການເປັນປະທານຂອງທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ ພ້ອມດ້ວຍສະມາຊິກສະພາແຫ່ງຊາດເຂົ້າຮ່ວມ.ທ່ານ ສົມດີ ດວງດີ ກ່າວວ່າ: ກົດໝາຍ ວ່າດ້ວຍພາສີສະບັບນີ້ໄດ້ກຳນົດຫຼັກການ, ລະບຽບການ ແລະ ມາດຕະການກ່ຽວ ກັບການຄຸ້ມຄອງການນຳເຂົ້າ-ສົ່ງອອກ, ການເຄື່ອນຍ້າຍສິນ ຄ້າ, ເຄື່ອງຂອງ, ການຜ່ານດ່ານ, ຍານພາຫະນະ, ຜູ້ໂດຍສານ ຜ່ານດ່ານຊາຍແດນ ເພື່ອອຳນວຍຄວາມ ສະດວກທາງດ້ານພາສີ ແລະ ການຄ້າ, ສົ່ງເສີມການລົງທຶນ ແລະ ການເຊື່ອມໂຍງ, ເຊື່ອມຈອດກັບສາກົນ ແນໃສ່ສ້າງຄວາມເຂັ້ມແຂງໃຫ້ລັດຖະການ ພາສີ, ເກັບລາຍຮັບເຂົ້າງົບປະ ມານແຫ່ງລັດ, ປົກປ້ອງຜົນປະໂຫຍດຂອງຜູ້ປະກອບການ, ຄວາມປອດໄພຂອງສັງຄົມ ແລະ ຄວາມໝັ້ນຄົງຂອງຊາດປະກອບສ່ວນເຂົ້າໃນການພັດ ທະນາເສດຖະກິດ-ສັງຄົມຂອງຊາດ.ກົດໝາຍ ວ່າດ້ວຍພາສີສະບັບທຳອິດໄດ້ຖືກປະກາດໃຊ້ໃນປີ 1994 ຫຼັງຈາກນັ້ນໃນ ປີ 2005 ແລະ ປີ 2011 ກົດໝາຍໄດ້ຮັບການປັບປຸງຈົນນຳ ໃຊ້ຮອດປັດຈຸບັນ, ຮ່າງກົດໝາຍວ່າດ້ວຍພາສີ (ສະບັບປັບປຸງ) ປະກອບມີ 17 ພາກ, 28 ໝວດ, 180 ມາດຕາ, ໄດ້ປັບປຸງມາຈາກ 17 ພາກ, 21 ໝວດ, 122 ມາດຕາ ເມື່ອກົດໝາຍ ວ່າດ້ວຍພາສີຖືກຮັບຮອງ ແລະ ປະກາດໃຊ້ ແລ້ວຈະເປັນບ່ອນອີງທີ່ໜັກແໜ້ນກວ່າເກົ່າໃຫ້ແກ່ອົງການຈັດຕັ້ງລັດໃນການຈັດຕັ້ງປະຕິ ບັດການຄຸ້ມຄອງວຽກງານພາ ສີ ເພື່ອໃຫ້ແທດເໝາະກັບສະ ພາບການຂະຫຍາຍຕົວໃນປັດ ຈຸບັນ ແລະ ອະນາຄົດ, ມີມາດ ຕະຖານ, ຄວາມເປັນເອກະ ພາບຂອງລະບຽບການທາງພາ ສີ ແລະ ສອດຄ່ອງກັບລະບຽບ, ຫຼັກການພາຍໃນ ແລະ ສາກົນໃນການເຊື່ອມໂຍງເຂົ້າກັບພາກພື້ນ ແລະ ສາກົນ.ການຄຸ້ມຄອງວຽກງານພາ ສີມີປະສິດທິຜົນຂຶ້ນກວ່າເກົ່າກໍຄືການເພີ່ມທະວີຄວາມສັກສິດ ຂອງກົດໝາຍ, ຍົກສູງບົດບາດການຄຸ້ມຄອງ-ກວດກາ, ການ ຈັດຕັ້ງປະຕິບັດກົດໝາຍຢ່າງເຂັ້ມງວດ, ມີຄວາມໂປ່ງໃສ ແລະ ເປັນເອກະພາບ ຊຶ່ງຈະສ້າງຄວາມເຊື່ອໝັ້ນໃຫ້ຜູ້ເສຍພາສີ-ອາກອນກໍຄືຜູ້ດຳເນີນການນຳເຂົ້າ-ສົ່ງອອກ, ການຜ່ານແດນ ແລະ ການເຄື່ອນຍ້າຍສິນຄ້າເຄື່ອງຂອງປະຕິບັດ ພັນທະຂອງຕົນຕໍ່ລັດຢ່່າງຖືກ ຕ້ອງ, ຄົບຖ້ວນເຮັດໃຫ້ການເກັບລາຍຮັບເຂົ້າງົບປະມານຂອງລັດມີປະສິດທິຜົນກວ່າເກົ່າ ແລະ ສາມາດກວດສອບໄດ້.ຍົກສູງບົດບາດໃນການເຮັດໜ້າທີ່ຄຸ້ມຄອງ-ກວດກາວຽກງານພາສີຢ່າງລວມສູນເປັນເອກະພາບໃນຂອບເຂດທົ່ວປະເທດ ຊຶ່ງຈະເປັນປັດໄຈທີ່ສຳຄັນໃນການສ້າງຖານລາຍຮັບງົບປະມານ ພາຍໃນໝັ້ນຄົງ ແລະ ເຂັ້ມແຂງ, ສາມາດຈັດຕັ້ງ ປະຕິບັດບັນດາລະບຽບການ, ຫຼັກການ, ເງື່ອນໄຂ ແລະ ພັນ ທະທີ່ກຳນົດໃນຂໍ້ຕົກລົງ, ສັນ ຍາ, ສົນທິສັນຍາຂອງພາກພື້ນ ແລະ ສາກົນທີ່ ສປປ ລາວ ເຂົ້າເປັນພາຄີເຊັ່ນ: WTO, WCO, ASEAN ແລະ ອື່ນໆ.ຫຼັງຈາກນັ້ນ ສສຊ ໄດ້ປະ ກອບຄຳເຫັນໃສ່ຮ່າງກົດໝາຍດັ່ງກ່າວ ເພື່ອໃຫ້ເນື້ອໃນຮັດກຸມຂຶ້ນ, ກ່ອນຈະຮັບຮອງເອົາດ້ວຍສຽງສ່ວນຫຼາຍ.
ສະພາແຫ່ງຊາດຮັບຮອງເອົາຮ່າງກົດໝາຍ ວ່າດ້ວຍພາສີ ສະບັບປັບປຸງ
by tibeemtsadmin | ມ.ຖ. 30, 2020 | ຂ່າວກອງປະຊຸມ | 0 comments